ඒ  හේතුවෙන් අදාල යුවළ සැළසුම් කළ පරිදි තම විවාහ උත්සවය පැවැත්වීමටත්, වීඩියෝ ඇමතුමක් හරහා උත්සව ශාලාවේ සිටි පිරිස් සමඟ සම්බන්ධ වීමටත් කටයුතු කර ඇති බවයි බී.බී.සී. පුවත් සේවය වාර්තා කර ඇත්තේ.චීනයේ - වුහාන් නගරයේ සිට පැමිණි ශ්‍රී ලාංකිකයින් 33 දෙනා තවමත් දියතලාව යුද හමුදා කදවුරේ විශේෂ නිරෝධායන ඒකකයේ තවදුරටත් රදවා සිටින අතර නිරන්තරයෙන් වෛද්‍ය පරීක්ෂණ සිදුකරමින් පවතින බව සෞඛ්‍ය අමාත්‍යාංශය කියා සිටියා.එමෙන්ම, කොරෝනා වෛරසය ආසාදනය වී ඇතැයි සැක කෙරෙන බවට බදුල්ල මහ රෝහලට ඇතුලත් කෙරුණු 22 හැවිරිදි තරුණියගේ සෙම පටල ඇතුලූ ජෛව සාම්පල බොරැල්ල වෛද්‍ය පර්යේෂණ ආයතනය වෙත යොමු කළ බව බදුල්ල මහ රෝහලේ නියෝජ්‍ය අධ්‍යක්‍ෂ වෛද්‍ය රංජිත් අමරකෝන් ප්‍රකාශ කළා.මේ අතර සංචාරකයින් පැමිණීම අඩුවීම හේතුවෙන් මධ්‍යම සංස්කෘතික අරමුදලේ දෛනික ආදායම මිලියන 4 කින් පමණ පහත වැටී ඇතැයි එහි අධ්‍යක්ෂ ජනරාල් මහාචාර්ය ගාමිණී අධිකාරී ප්‍රකාශ කළා.